Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 301

(28) A csoportmentesítési rendeletet a 2. cikke (2) bekezdésének alapján alkalmazni kell olyan vertikális megállapodásokra is, amelyeket olyan társult vállalkozások kötnek, amelyek megfelelnek bizonyos feltételeknek, egyben a csoportmentesítési rendelet kizárja a hatálya alól a más társulások által kötött vertikális megállapodásokat. A társulás és annak tagjai vagy a társulás és annak szállítói között létrejött vertikális megállapodásokra csak abban az esetben vonatkozik a csoportmentesítési rendelet, ha az összes tag áru-kiskereskedelemmel foglalkozik (nem pedig szolgáltatással), és ha a társulás minden egyes tagja 50 millió euró alatti forgalommal rendelkezik. Kiskereskedõnek minõsülnek azok a forgalmazók, akik az áruk viszonteladói a végsõ fogyasztók felé. Ha a társulásnak csak korlátozott számú tagja rendelkezik az 50 millió eurós küszöbértéket nem jelentõsen meghaladó forgalommal, ez alapesetben nincs hatással a 81. cikk szerinti értékelésre.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes